Jules Bordet

**Jules Jean Baptiste Vincent Bordet** (/bɔːrˈdeɪ/ bor-DAY,  [ʒyl ʒɑ̃ batist vɛ̃sɑ̃ bɔʁdɛ]; 13 Jun 1870 - 6 Eprel 1961) bụ onye Belgium na-ahụ maka ihe ndị na-emetụta ihe nchekwa ahụ mmadụ megide ọria yana onye gụrụ maka ụmụ njé. A na-akpọ Ụdị nje bacteria *Bordetella* aha ya. E nyere ya Ihe nrite Nobel na Physiology ma ọ bụ Medicine na 1919 maka nchọpụta ya metụtara usoro ahụ si alụso ọrịa ọgụ.

## Agụmakwụkwọ na mmalite ndụ
A mụrụ Bordet na Soignies, Belgium. Ọ gụsịrị akwụkwọ dị ka Dọkịta na Mahadum Free nke Brussels na 1892 wee malite ọrụ ya na Pasteur Institute na Paris na 1894, na ụlọ nnyocha nke Elie Metchnikoff, onye ka chọpụtara oriri njé bacteria site na  ọbara ọcha, ngosipụta nke mkpụrụ ndụ ichekwa ahụ megide ọria.

## Ọrụ
N'afọ 1895, Bordet chọpụtara na mmetụta nke ogbugbu njé n'ime ahụ sitere na ihe ndị na-egbochi ọrịa ịbanye n'ahụ a na-enweta enweta na-eme ka ọ dịkwuo mma *na ndụ* site na serum ọnatarachi dị n'ahụ  nke ọ kpọrọ alexine (ma nke a maara ugbu a dị ka ihe mgbakwunye). Afọ anọ ka e mesịrị, na 1899, ọ kọwara usoro mbibi njé yiri nke ahụ nke gụnyere usoro enyemaka "hemolysis" , nke bụ na mkpụrụ ndụ ọbara uhie uhie nke e mere n'akụkụ ahụ ebe ọzọ ka a ga-agbapụ ma ọ bụ "lysed" mgbe ha na serum na-alụso ọrịa ọgụ nwere mmetụta. N'afọ 1900, ọ hapụrụ Paris iji guzobe ụlọ akwụkwọ na Brussels dị ka Pasteur, ma gaa n'ihu na-arụ ọrụ nke ọma na usoro ndị metụtara ọrụ nke mgbakwunye. Nnyocha ndị a ghọrọ ihe ndabere maka usoro nnyocha nke mgbakwunye nke mere ka amalite usoro ule serological maka syphilis (karịsịa, mmepe nke nnyocha Wassermann site na August von Wassermann). A na-eji otu usoro ahụ eme ihe taa na nnyocha serologic maka ọtụtụ ọrịa ndị ọzọ.

Ya na Octave Gengou, kewapụrụ *Bordetella pertussis* na ọdịbendị dị ọcha na 1906 ma kwuo na ọ bụ ihe na-akpata ụkwara ọdịdọ.  Ọ ghọrọ Prọfesọ nke Bacteriology na Mahadum Libre de Bruxelles na 1907.
thumb|Ili Jules Bordet na Ixelles Cemetery

## Ihe Nrite na Nkwanye Ùgwù
Na Machị 1916, a họpụtara ya ka ọ bụrụ onye mba ọzọ so na Royal Society e ruo na 1930, o nye nkụzi Croonian ha.  Na nkuzi a, Bordet kwubiri na nje bacteriophagea, nje bacteria na-egbu "njé vairọs ndị a na-adịghị ahụ anya" nke Felix d'Herelle chọpụtara adịghị adị nakwa na nje bacteria na'egbu onwe ha site na iji usoro a na-akpọ autolysis. Echiche a dara na 1941 site na mbipụta nke Ruska nke foto bacteriophages e gosiri na electron microscope nke mbụ ya. E nyere ya Ihe nrite Nobel n'isi ọmụmụ Physiology ma ọ bụ Medicine na 1919 maka nchọpụta ya metụtara nchekwa ahụ mmadụ megide ọrịa. 

Bordet nwụrụ na 1961 we lie ya n'ebe olili ozu ọha bụ Ixelles dị na Brussels.

* **1919**: Onye òtù Royal Academy of Science, Letters and Fine Arts nke Belgium. 
* 1921: Ihe nrite Cameron maka Therapeutics like Mahadum Edinburgh.

Ọ́dụ̀ okporo ígwè Bordet dị na Brussels ka a kpọrọ aha ya.

Ụlọ ọgwụ ọrịa kansa Institut Jules Bordet ka a kpọkwara aha ya.

## Ebemsidee

* Jules Bordet (Frederick P. Gay translator) (1909) Studies in Immunity, John Wiley &amp;amp; Sons, njikọ sitere na Internet Archive.

## Njikọ mpụga

* Jules Bordetna Nobelprize.org
* Ihe nrite Nobel na Physiology ma ọ bụ Medicine 1919
* Works by or about Jules BordetnaEbe Ndebe Ihe Ochie n'Intanet
* Akụkọ ndụ dị ogologo na Jules Bordet Institute
* Ụlọ Akwụkwọ Jules Bordet

Otú:Ndị a mụrụ n'afọ 1870